O mână de oameni singuri, presă prea puţină. Nu e subiect de actualitate un protest al muncitorilor. Partide, zero. Politicieni, nimic. Excepţie: Adrian Dohotaru (independent) şi un mic partid – Demos – li s-au alăturat. Sper că nu am uitat pe nimeni. Oamenii muncii şi revendicările lor nu interesează pe nimeni. Ambasada tace. Vocile publice au alte fumigene pe ordinea zilei.

Ce vor oamenii aceştia? Vor doar doi lei adaos la ora de muncă sau adaos 350 lei pe lună. Oamenii aceştia muncesc mult pe bani foarte puţini.

Mă trezesc noaptea la două și nu mai pot dormi până dimineață. Am o soție bolnavă care are nevoie de tratament lunar. Am și doi copii, iar băiatul are, de asemenea, o gravă problemă de sănătate și trebuie ținut permanent sub control medical. Simt că înnebunesc! Lucrez 12-14 ore pe zi și nu pot să mă descurc! Mai trebuie să suport și umilința de a cerși ajutor de la oameni, care au și ei problemele lor

Levente, PresaSM

Au un salariu de 1.600 de lei. Oamenii aceştia muncesc din greu şi doresc un mic surplus, repet: doi lei. Firma suedeză are de unde: a avut un profit de 200 de milioane de euro. Nu ar fi o gaură financiară prea mare.

VEZI GALERIA FOTOPOZA 1 / 7

Dar în România se poate.

De ce? Pentru că nu avem politicieni care să-i susţină: politicienii români sunt de partea „investitorului strategic”.

De ce? Pentru că avem o presă slabă şi nu e de partea muncitorilor: „investitorul strategic” are mereu dreptate.

De ce? Pentru că discursul dominant este de partea stăpânului sau repetă mantra „piaţa rezolvă tot”.

De ce? Pentru că sindicatele noastre sunt atât de slabe, încât nu mai reprezintă o putere, o forţă de negociere.

Muncitorii sunt singuri în faţa forţei „investitorului strategic”, care are de partea lui tot: partide, legi, putere, presă etc.

Noua lege a muncii îşi spune cuvântul. Flexibilitate: adică angajatul e liber să zboare afară fără a fi protejat câtuși de puţin.

România este o ţară de doi lei: la propriu şi la figurat. Are România o strategie economică?

Recent, discutam cu una dintre cele mai bune economiste din spaţiul anglo-saxon, întâmplător, din România: Daniela Gabor, profesoară de economie şi macrofinanţe la Universitatea UWE Bristol (Anglia). O întrebam care este strategia economică a României. Iată cum mi-a explicat simplu:

Modelul economic românesc: România, ţara muncii ieftine. Iar acest model are doi piloni. Unul este nu impozităm progresiv, celălalt, nu creştem salariul minim pe economie. Amândouă sunt dominate de ideea că nu trebuie să speriem capitalul (străin). Dacă impozităm progresiv, se închid fabricile, iar investitorii merg unde e munca mai ieftină şi salariile mai scăzute. Eu cred că lectura aceasta este profund greşită.

Da, atât timp cât rămânem pe modelul „România, ţara muncii ieftine”, nu vom putea ieşi din sărăcie şi din subdezvoltare. Şi poate de acea ar trebui să ne solidarizăm cu aceşti oameni şi să apreciem munca lor mai mult: să începem cu cei 2 lei. Poate fi un început care ne dă speranţă.

Fotografii: Eli Driu

Citește și:

FOTOREPORTAJ | Portret de țară. Oamenii care au bătut țara pentru 2 lei pe oră în plus la salariu, în 20 de imagini. „Vestele albastre” de la Satu Mare au venit la București!

Vasile Ernu, articol dur în Libertatea despre dezastrul din Educație și cele 2.300 de școli cu toaleta în curte: „Când ne mor copiii în fosă. Lupta împotriva sărăciei: despre un nou contract social”

OPINIE | Scriitorul Vasile Ernu, noua semnătură din paginile Libertății: „Arestarea lui Assange – devenim căței de companie ai Puterii sau câini de pază ai libertății?”

PARTENERI - GSP.RO A ajuns om al străzii la 37 de ani după ce și-a pierdut toată averea. Imagini incredibile cu fostul sportiv care cerșește pe stradă

PARTENERI - PLAYTECH Mihaela Rădulescu, prinsă în pat cu amantul! Rușinea supremă pentru orice femeie

HOROSCOP Horoscop 24 septembrie 2020. Berbecii au parte de probleme destul de ciudate în relațiile de parteneriat

Telekomsport FOTO ŞOC! Celebrul sportiv al ţării a ajuns să cerşească pe străzi! Imaginile fac înconjurul internetului